Sorin Cîmpeanu a propus lungirea anului școlar: "Vacanța de vară ar trebui scurtată".
Sorin Cîmpeanu, ministrul Educației, a propus creşterea duratei anului şcolar. Cîmpeanu: "Cu siguranţă vacanţa de vară ar trebui să fie mai scurtă". Ministrul vrea ca măsura să se aplice începând din 2022.
Sorin Cîmpeanu, ministrul Educației, a afirmat că a propus ca durata anului școlar să fie mai lungă. Ministrul a precizat că a propus ca această schimbare să intre în vigoare chiar din septembrie, însă a fost respinsă pe motiv că e prea din scurt. Prin urmare, ministrul vrea ca măsura să se aplice începând din 2022."Suntem printre ultimele ţări europene din punctul de vedere al duratei cursurilor. Pierderile suferite pe durata crizei COVID au fost foarte mari și trebuie recuperate. Cu atât mai mult e nevoie acum de o durată mai mare a perioadei de cursuri", a declarat Sorin Cîmpeanu, la o emisiune TV."Cu siguranţă vacanţa de vară ar trebui să fie mai scurtă", a repetat Sorin Cîmpeanu. Anul școlar durează în România 34 de săptămâni, fiind unul mai scurt decât în multe ţări europene. Astfel, într-un ciclu de învăţământ de 12 ani, un elev din Germania învaţă cu doi ani şi jumătate mai mult decât un elev din România.